Daniil Tšornõi
Daniil Tšornõi (Даниил Чёрный; umbes 1350–1428) oli ikoonimaalija ja munk, Andrei Rubljovi kaasaegne ja kaastööline. Temale enam-vähem kindlalt omistatavad teosed on freskod Vladimiri Jumalaema Uinumise katedraali altariruumi kirdeosas (1408) ja Troitse-Sergi suurkloostri Kolmainsuse peakiriku ikonostaasi deesis'e vasak pool (ca 1425). Vene Õigeusu Kirik loeb ta pühakuna Moskva Androniku õpilaste hulka ja austab kui vaga (преподобный) 26. juunil, Troitse-Sergi suurkloostri vagade pühal, samuti Radoneži pühade päeval 19. juulil.